Catarecha

Catarecha ye un despoblato medieval aragonés en a comarca d'a Chacetania y provincia de Uesca, a man d'Urdués, en l'actual termin municipal de Val d'Echo, a o canto d'a clamor de Santolaria, afluent d'o río Aragón Subordán.

Hue en o suyo puesto bi ha una ermita, a ermita d'a Virchen de Catarecha, reconstruita en 1659. Urdués, en a pachina web d'a Chacetania.

 Etimolochía 
Seguntes Manuel Benito Moliner, o toponimo Catarecha provién d'a parola cadreita, ta fer referencia a o salto d'augua. Benito Moliner, Manuel: Pueblos del Alto Aragón: el origen de sus nombres (T-Z).

 Historia 
Seguntes Agustín Ubieto Arteta, a primera cita d'o lugar ye de 1215, recullita en a obra de Dámaso Sangorrín Libro de la Cadena del Concejo de Jaca (en Colección de documentos para el estudio de la Historia de Aragón, XII, Zaragoza 1931) y se documentan as variants Catarecha, Catharexa, Catareia, Cathareia, Katereita. Ubieto Arteta, Agustín: Toponimia aragonesa medieval, Valencia, 1972. Talment tienga una etimolochía común con Cadreita (Navarra).

 Referencias 

Categoría:Despoblaus medievals d'a provincia de Uesca
Categoría:Lugars desapareixius d'a Val d'Echo